<classify> MKUU wa Wilaya ya Arumeru, Jerry Muro amesema wanafunzi wa shule za sekondari na msingi wamepata ujauzito wakiwa shuleni, hali iliyowakatisha kiu ya kutimiza ndoto zao, kwa mwaka jana na mwaka huu.Aidha, alitoa onyo kwa vijana wanaochipukia na wenye vipato kuacha kuwahadaa watoto wa kike, badala yake wawaone kama ni askari wanaotuliza ghasia ambao wakienda kutuliza fujo wanakuwa na mabomu.Jerry alitoa kauli hiyo hivi karibuni wakati alipozungumza na wanafunzi wa Shule ya Msingi ya Green Valley inayofundisha mchepuo wa Kiingereza katika mahafali ya darasa la saba.Alisema wanafunzi hao 77 wamekosa kumaliza masomo yao kutokana na tamaa za baadhi ya wanaume wakiwemo watu wenye fedha kuwahadaa wasimalize masomo yao. Nasema hivi nyie mtakaowapa mimba watoto wakati wanasoma mtakamatwa kisha kukaa ndani miezi tisa kama mwanamke anavyobeba tumbo mimba ndipo kesi zenu zianze kusikilizwa na nyie wazazi na walezi mtakaopokea mbuzi au fedha eti myamalize nyumbani, nitawachukulia hatua lazima tuwaache wasome ili watimize ndoto zao, alieleza.Naye Mkurugenzi wa shule hiyo, Yahaya Njarita alisema shule hiyo ilianza miaka 19 iliyopita na wanaendelea kuboresha elimu kwa kufundisha zaidi kwa nadharia na vitendo ili kuwawezesha wanafunzi kufaulu zaidi.Awali, Miss Tanzania mwaka 2018, Q ueen Elizabeth Makune aliyesoma shuleni hapo darasa la kwanza hadi la saba, alizindua Kampeni ya Binti Jitambue, Jikinge Vishawishi. Makune alisema kampeni hiyo imelenga kuhamasisha watoto wa kike kusoma zaidi, kuepuka vishawishi ambavyo vinakatisha ndoto zao na kutoa rai kwa wazazi na walezi kutenga muda wa kukaa na watoto wao ili kuzielewa changamoto wanazokumbana nazo.  <topic>: KITAIFA 